Onosma
Onosma je jedan od rodova porodice Boraginaceae, cvjetnica iz reda Boraginales, razreda Magnoliopsida, divizija Tracheophyta. Rod potječe iz mediteranskog bazena i zapadne Azije. Onozme ili oštrike rastu na suhim, osunčanim, kamenitim staništima s kamenitom i pjeskovitom podlogom. Neke su popularne kao ukrasne biljke u kamenitim baščama. Procijenjeni broj vrsta kreće se u rasponu od 85, 88 pa sve do 150. Taksonomija roda još je nejasna, pa se očekuje njena revizija.